Rino Serra/Le fior dël mal/121


CXXI. La mòrt - La mòrt dij moros 
Nòi i avroma 'd let ëd fragranse legere, 
Sislonghe coma tombe bin përfondà 
E fior assé dròle 'n sle stagere, 
Për noi sot dij cej pì bej duvertà. 

A van duvrand a gara j'ultim ardor, 
Nòstri doi cheur doi grand feu a saran 
E 'mé specc gemej ij sò dobi splendor 
Ant ij nòstri doi spirit, rifleteran. 

Na sèira fàita 'd reuse e bleu mistich, 
Së scambieran un ciairor ùnich, 
Com un longh sangiut, d'adieu carià; 

Pì tard n'àngel, a durbirà le pòrte, 
Fedel e giojos, vnirà e rianimerà, 
Jë specc somber e le fiame mòrte. 

Rino Serra
Leteratura piemontèisa
Baudelaire